CELEX: 52008PC0185
Language: el
Date: 2008-04-08
Title: Πρόταση Απόφαση του Συμβουλίου για τη θέση που πρέπει να λάβει η Κοινότητα στο πλαίσιο της προσωρινής επιτροπής ΕΚ-Βοσνίας-Ερζεγοβίνης σχετικά με τον εσωτερικό κανονισμό της, καθώς και τις αρμοδιότητες και τη διάρθρωση των υποεπιτροπών ΕΚ-Βοσνίας-Ερζεγοβίνης

Σημαντική ανακοίνωση νομικού περιεχομένου

|

52008PC0185

Πρόταση Απόφαση του Συμβουλίου για τη θέση που πρέπει να λάβει η Κοινότητα στο πλαίσιο της προσωρινής επιτροπής ΕΚ-Βοσνίας-Ερζεγοβίνης σχετικά με τον εσωτερικό κανονισμό της, καθώς και τις αρμοδιότητες και τη διάρθρωση των υποεπιτροπών ΕΚ-Βοσνίας-Ερζεγοβίνης  /* COM/2008/0185 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 8.4.2008COM(2008)185 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη θέση που πρέπει να λάβει η Κοινότητα στο πλαίσιο της προσωρινής επιτροπής ΕΚ-Βοσνίας-Ερζεγοβίνης σχετικά με τον εσωτερικό κανονισμό της, καθώς και τις αρμοδιότητες και τη διάρθρωση των υποεπιτροπών ΕΚ-Βοσνίας-Ερζεγοβίνης(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις […] υπεγράφη στ.. […], Συμφωνία Σταθεροποίησης και Σύνδεσης (εφεξής «ΣΣΣ») μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου. Η εν λόγω συμφωνία θα τεθεί σε ισχύ την πρώτη ημέρα του δεύτερου μήνα μετά την ημερομηνία κατά την οποία τα συμβαλλόμενα μέρη θα κοινοποιήσουν αμοιβαία την ολοκλήρωση των οικείων διαδικασιών επικύρωσης.Η ενδιάμεση συμφωνία (ΕΣ) μεταξύ της Ευρωπαϊκής Κοινότητας και της Βοσνίας-Ερζεγοβίνης, που υπεγράφη την ίδια ημερομηνία για να επιτραπεί η έγκαιρη εφαρμογή των διατάξεων της Συμφωνίας Σταθεροποίησης και Σύνδεσης (ΣΣΣ) για το εμπόριο και τα εμπορικά θέματα, θα τεθεί σε ισχύ την πρώτη ημέρα του δεύτερου μήνα μετά την ημερομηνία κατά την οποία τα συμβαλλόμενα μέρη θα κοινοποιήσουν αμοιβαία την ολοκλήρωση των οικείων διαδικασιών επικύρωσης.Βάσει του άρθρου 40 της ενδιάμεσης συμφωνίας (ΕΣ) συστήνεται προσωρινή επιτροπή, η οποία αναλαμβάνει να επιβλέπει την εφαρμογή της συμφωνίας. Η επιτροπή αυτή πρέπει να θεσπίσει τον εσωτερικό κανονισμό της, σύμφωνα με το άρθρο 41 της ΕΣ. Για την ορθή λειτουργία της επιτροπής, είναι σκόπιμο να θεσπιστεί ο εσωτερικός κανονισμός κατά την πρώτη συνεδρίασή της.Ο προτεινόμενος εσωτερικός κανονισμός προσδιορίζει τα καθήκοντα της προσωρινής επιτροπής και τις μεθόδους που θα πρέπει να ακολουθήσει, βάσει της ενδιάμεσης συμφωνίας, και λαμβάνει ιδίως υπόψη το γεγονός ότι η προσωρινή επιτροπή διαθέτει ήδη εξουσίες λήψης αποφάσεων δυνάμει της συμφωνίας. Ο εσωτερικός κανονισμός εξετάζει επίσης τη δημιουργία ειδικών υποεπιτροπών, όπως προβλέπεται στο άρθρο 43 της ενδιάμεσης συμφωνίας. Η Επιτροπή προτείνει να οργανωθεί ορθολογικά η διάρθρωση των υποεπιτροπών, με τον περιορισμό τους σε πέντε, ούτως ώστε να καλύπτονται οι διάφοροι τομείς που αναφέρονται στο παράρτημα της παρούσας αιτιολογικής έκθεσης. Οι τομείς της Συμφωνίας Σταθεροποίησης και Σύνδεσης που δεν συμπεριλαμβάνονται στην ενδιάμεση συμφωνία θα εξακολουθήσουν να εξετάζονται στο πλαίσιο του ενισχυμένου μόνιμου διαλόγου[1], μέχρι να τεθεί σε ισχύ η ΣΣΣ.Η θέση της Κοινότητας στο πλαίσιο της προσωρινής επιτροπής όσον αφορά τη θέσπιση του εσωτερικού κανονισμού της προσωρινής επιτροπής θα καθοριστεί από το Συμβούλιο, κατόπιν προτάσεως της Επιτροπής.Ως εκ τούτου, προτείνεται στο Συμβούλιο να εγκρίνει τη συνημμένη πρόταση.Παράρτημα στην αιτιολογική έκθεσηΕΚ—Βοσνία-Ερζεγοβίνη Ενδιάμεση συμφωνία για το εμπόριο και τα εμπορικά θέματα Διάρθρωση των υπο-επιτροπών |Ονομασία των υποεπιτροπών | Αντικείμενο | Παραπομπές στην ΕΣ (ΣΣΣ) |Εμπόριο, βιομηχανία, τελωνεία, φορολογία και συνεργασία με άλλες υποψήφιες χώρες | Ελεύθερη κυκλοφορία των εμπορευμάτων | Άρθρο 3 (Άρθρο 18) |Βιομηχανικά προϊόντα | Άρθρα 4 έως 8 (Άρθρα 19 έως 23) |Εμπορικά θέματα | Άρθρα 17 έως 31 (Άρθρα 32 έως 46) |Φορολογία | Άρθρα 20 έως 21 |Κανόνες καταγωγής | Άρθρο 27 (Άρθρο 42), Πρωτόκολλο 2 |Διοικητική βοήθεια στον τελωνειακό τομέα | Άρθρο 39 (Άρθρο 97), Πρωτόκολλο 5 |Συνεργασία με άλλες υποψήφιες χώρες | Άρθρο 52 (Άρθρο 17) |Γεωργία και Αλιεία | Γεωργικά προϊόντα υπό ευρεία έννοια | Άρθρα 9, 11, 14, 15, 18, 19 και 24 (Άρθρα 24, 26, 29, 30, 33, 34 και 39) |Γεωργικά προϊόντα υπό στενή έννοια | Άρθρα 12(1)(2)(3)(4) (Άρθρα 27 (1)(2)(3)(4) |Προϊόντα αλιείας | Άρθρο 13 (Άρθρο 28) |Μεταποιημένα γεωργικά προϊόντα | Άρθρο 10 (Άρθρο 25), Πρωτόκολλο 1 |Οίνος και αλκοολούχα ποτά | Άρθρο 12 (5), (Άρθρο 27 (5)), Πρωτόκολλο 7 |Προστασία των γεωγραφικών ενδείξεων των γεωργικών προϊόντων, των προϊόντων της αλιείας και τροφίμων άλλων από τους οίνους και τα αλκοολούχα ποτά | Άρθρο 16 (Άρθρο 31) |Εσωτερική αγορά και ανταγωνισμός | Άλλα θέματα που σχετίζονται με τον Τίτλο III της ΕΣ | Άρθρα 34 και 35 (Άρθρα 67 και 69) |Ανταγωνισμός | Άρθρα 36 και 37 (Άρθρα 71 και 72) |Κρατικές ενισχύσεις για τη βιομηχανία σιδήρου και χάλυβα | Άρθρο 36 (8), (Άρθρο 71 (8), Πρωτόκολλο 4 |Πνευματική, βιομηχανική και εμπορική ιδιοκτησία | Άρθρο 38 (Άρθρο 73) |Οικονομικά και δημοσιονομικά θέματα και στατιστικές | Κινήσεις κεφαλαίων και πληρωμές Στατιστικές | Άρθρο 33, άρθρο 36 (7)(β) (Άρθρο 60 και άρθρο 71(7)(β)), |Μεταφορές | Μεταφορές υπό καθεστώς διαμετακόμισης | Άρθρο 32 (59.1) Πρωτόκολλο 3, άρθρο: 3 (α) και (β) άρθρο 11 (2), άρθρα (3) και (5) άρθρο 19 (1) και (2) άρθρο 21 (1) και (2)(δ) |ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη θέση που πρέπει να λάβει η Κοινότητα στο πλαίσιο της προσωρινής επιτροπής ΕΚ-Βοσνίας και Ερζεγοβίνης σχετικά με τον εσωτερικό κανονισμό της, καθώς και τις αρμοδιότητες και τη διάρθρωση των υποεπιτροπών ΕΚ-Βοσνίας-ΕρζεγοβίνηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Η ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Βοσνίας-Ερζεγοβίνης, αφετέρου (εφεξής «η ενδιάμεση συμφωνία») που υπεγράφη την ……….., τέθηκε σε ισχύ την ……….(2) Το άρθρο 40 της ενδιάμεσης συμφωνίας προβλέπει ότι η προσωρινή επιτροπή που συγκροτήθηκε στο πλαίσιο της συμφωνίας εποπτεύει την εφαρμογή και την εκτέλεση της ενδιάμεσης συμφωνίας.(3) Το άρθρο 41 παράγραφος 2 της ενδιάμεσης συμφωνίας ορίζει ότι η προσωρινή επιτροπή θεσπίζει τον εσωτερικό κανονισμό της.(4) Το άρθρο 43 της συμφωνίας επιτρέπει στην προσωρινή επιτροπή να δημιουργεί υποεπιτροπές.(5) Η ονομασία, η σύνθεση, οι αρμοδιότητες και η διάρθρωση των υποεπιτροπών ορίζονται στον εσωτερικό κανονισμό της προσωρινής επιτροπής.(6) Η Κοινότητα θα πρέπει να καθορίσει τη θέση που θα ληφθεί στην προσωρινή επιτροπή όσον αφορά την έγκριση του εσωτερικού κανονισμού,ΑΠΟΦΑΣΙΖΕΙ:Άρθρο μόνοΗ θέση της Κοινότητας στα πλαίσια της προσωρινής επιτροπής που αναφέρεται στο άρθρο 40 της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Βοσνίας-Ερζεγοβίνης, αφετέρου, θα βασιστεί στο σχέδιο απόφασης της προσωρινής επιτροπής, που επισυνάπτεται στην παρούσα απόφαση.Βρυξέλλες,Για το ΣυμβούλιοΟ Πρόεδρος  ΠΑΡΑΡΤΗΜΑΑΠΟΦΑΣΗ αριθ. 1/200.. της προσωρινής επιτροπής ΕΚ – Βοσνίας-Ερζεγοβίνηςτης...σχετικά με τον εσωτερικό κανονισμό της, καθώς καιτις αρμοδιότητες καιτη διάρθρωση των υποεπιτροπών ΕΚ-Βοσνίας-ΕρζεγοβίνηςΗ ΠΡΟΣΩΡΙΝΗ ΕΠΙΤΡΟΠΗ ΕΚ-ΒΟΣΝΙΑΣ-ΕΡΖΕΓΟΒΙΝΗΣ,Έχοντας υπόψη:την ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Βοσνίας-Ερζεγοβίνης, αφετέρου (εφεξής «η ενδιάμεση συμφωνία») που υπεγράφη την …, και ιδίως τα άρθρα 40 και 41,ΑΠΟΦΑΣΙΖΕΙ:Άρθρο 1 ΠροεδρίαΗ προεδρία της προσωρινής επιτροπής ασκείται εκ περιτροπής, για περίοδο δώδεκα μηνών, από εκπρόσωπο της Επιτροπής των Ευρωπαϊκών Κοινοτήτων, εφεξής «η Ευρωπαϊκή Επιτροπή», εξ ονόματος της Ευρωπαϊκής Κοινότητας, και εκπρόσωπο της κυβέρνησης της Βοσνίας-Ερζεγοβίνης. Ωστόσο, η πρώτη περίοδος αρχίζει την ημερομηνία της πρώτης συνεδρίασης της προσωρινής επιτροπής και ολοκληρώνεται στις 31 Δεκεμβρίου του ιδίου έτους.Άρθρο 2ΣυνεδριάσειςΗ προσωρινή επιτροπή συνεδριάζει κατά τακτά διαστήματα, μία φορά ετησίως, στις Βρυξέλλες ή στο Σεράγεβο, με συμφωνία των μερών. Έκτακτες σύνοδοι της προσωρινής επιτροπής μπορούν να συγκληθούν με αμοιβαία συμφωνία, κατ' αίτηση ενός εκ των μερών.Οι συνεδριάσεις συγκαλούνται από τον Πρόεδρο.Πλην αντιθέτου συμφωνίας, οι συνεδριάσεις της προσωρινής επιτροπής δεν είναι δημόσιες.Άρθρο 3 ΑντιπροσωπίεςΠριν από κάθε συνεδρίαση, κάθε μέλος οφείλει να ενημερώνει τον πρόεδρο σχετικά με τη σύνθεση της αντιπροσωπίας του.Εκπρόσωπος της Ευρωπαϊκής Τράπεζας Επενδύσεων (ΕΤΕπ) μπορεί να παρίσταται στις συνεδριάσεις της προσωρινής επιτροπής, υπό την ιδιότητα του παρατηρητή, όταν στην ημερήσια διάταξη αναγράφονται θέματα που αφορούν την ΕΤΕπ.Η προσωρινή επιτροπή μπορεί να προσκαλεί στις συνεδριάσεις της τρίτους για να παράσχουν πληροφορίες επί ειδικών θεμάτων.Τα κράτη μέλη της Ευρωπαϊκής Κοινότητας ενημερώνονται σχετικά με τις συνεδριάσεις της προσωρινής επιτροπής.Άρθρο 4ΓραμματείαΤα καθήκοντα γραμματείας της προσωρινής επιτροπής ασκούν από κοινού υπάλληλος της Ευρωπαϊκής Επιτροπής και υπάλληλος της Βοσνίας-Ερζεγοβίνης.Άρθρο 5ΑλληλογραφίαΗ αλληλογραφία από και προς τον πρόεδρο της προσωρινής επιτροπής διαβιβάζεται σε αμφότερους τους γραμματείς. Οι δύο γραμματείς φροντίζουν για τη διαβίβαση της αλληλογραφίας, όταν κρίνεται σκόπιμο, στους αντίστοιχους εκπροσώπους τους στην προσωρινή επιτροπή.Άρθρο 6Ημερήσια διάταξη των συνεδριάσεων1. Ο Πρόεδρος και οι γραμματείς καταρτίζουν προσωρινή ημερήσια διάταξη για κάθε συνεδρίαση, το αργότερο δεκαπέντε ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία, των οποίων η εγγραφή ζητήθηκε από τους γραμματείς το αργότερο είκοσι μία εργάσιμες ημέρες πριν από την έναρξη της συνεδρίασης. Πάντως στην προσωρινή ημερήσια διάταξη εγγράφονται μόνο τα σημεία για τα οποία έχουν διαβιβαστεί όλα τα δικαιολογητικά έγγραφα στους γραμματείς, το αργότερο μέχρι την ημερομηνία αποστολής της προσωρινής ημερήσιας διάταξης.Η προσωρινή επιτροπή εγκρίνει την ημερήσια διάταξη κατά την έναρξη της συνεδρίασης. Η εγγραφή στην ημερήσια διάταξη σημείων άλλων από αυτά που περιλαμβάνονται στην προσωρινή ημερήσια διάταξη πραγματοποιείται εφόσον συμφωνούν τα δύο μέρη.2. Ο Πρόεδρος δύναται, με τη συμφωνία των δύο μερών, να συντομεύει τις προθεσμίες που καθορίζονται στην παράγραφο 1, ώστε να λαμβάνονται υπόψη οι ιδιαιτερότητες κάποιας ειδικής περίπτωσης.Άρθρο 7ΠρακτικάΤο μέρος που φιλοξενεί τη συνεδρίαση συντάσσει σχέδιο πρακτικών για κάθε συνεδρίαση της προσωρινής επιτροπής. Το εν λόγω σχέδιο πρακτικών αναφέρει τις αποφάσεις που λαμβάνονται, τις συστάσεις που διατυπώνονται και τα συμπεράσματα που υιοθετούνται. Εντός δύο μηνών από την ημερομηνία της συνεδρίασης, το σχέδιο πρακτικών υποβάλλεται προς έγκριση στην προσωρινή επιτροπή. Μετά την έγκρισή τους, τα πρακτικά υπογράφονται από τον Πρόεδρο και τους δύο γραμματείς και το πρωτότυπο φυλάσσεται από καθένα από τα μέρη. Αντίγραφο των πρακτικών διαβιβάζεται σε καθέναν από τους αποδέκτες του άρθρου 5 της παρούσας απόφασης.Άρθρο 8ΑποφάσειςΗ προσωρινή επιτροπή εκδίδει τις αποφάσεις και συστάσεις της κατόπιν αμοιβαίας συμφωνίας μεταξύ των μερών.Μεταξύ των συνεδριάσεων, η προσωρινή επιτροπή μπορεί, εάν συμφωνήσουν και τα δύο μέρη, να εκδώσει αποφάσεις ή να προβεί σε συστάσεις με γραπτή διαδικασία.Οι αποφάσεις και οι συστάσεις της προσωρινής επιτροπής, σύμφωνα με το άρθρο 41 της ενδιάμεσης συμφωνίας, φέρουν τον τίτλο «απόφαση» και «σύσταση», αντίστοιχα, ο οποίος συνοδεύεται από αύξοντα αριθμό, την ημερομηνία έγκρισής τους και περιγραφή του αντικειμένου τους.Οι αποφάσεις και οι συστάσεις της προσωρινής επιτροπής υπογράφονται από τον Πρόεδρο και επικυρώνονται από τους δύο γραμματείς.Οι αποφάσεις της προσωρινής επιτροπής δημοσιεύονται από τα μέρη στις επίσημες εφημερίδες τους. Τα μέρη μπορούν να αποφασίσουν να δημοσιεύσουν κάθε άλλη πράξη που εγκρίνεται από την προσωρινή επιτροπή.Άρθρο 9ΓλώσσεςΟι επίσημες γλώσσες της προσωρινής επιτροπής είναι οι επίσημες γλώσσες των δύο μερών.Πλην αντιθέτου αποφάσεως, η προσωρινή επιτροπή διασκέπτεται βασιζόμενη σε έγγραφα που συντάσσονται στις εν λόγω γλώσσες.Άρθρο 10ΔαπάνεςΗ Κοινότητα και η Βοσνία-Ερζεγοβίνη αναλαμβάνουν η καθεμία τις δαπάνες που συνεπάγεται η συμμετοχή τους στις συνεδριάσεις της προσωρινής επιτροπής και των υποεπιτροπών, τόσο όσον αφορά έξοδα προσωπικού, ταξιδιού και διαμονής, όσο και τα έξοδα ταχυδρομείου και τηλεπικοινωνιών.Τις δαπάνες για τη διερμηνεία, τη μετάφραση και την αναπαραγωγή των εγγράφων κατά τις συνεδριάσεις, καθώς και κάθε άλλη δαπάνη που αφορά την υλική διοργάνωση των συνεδριάσεων, φέρει το μέρος που φιλοξενεί τις συνεδριάσεις.Άρθρο 11ΥποεπιτροπέςΟι αρμοδιότητες και η διάρθρωση των υποεπιτροπών που δημιουργούνται για να επικουρούν την προσωρινή επιτροπή στην εκτέλεση των καθηκόντων της περιγράφονται στο παράρτημα της παρούσας απόφασης.Οι υποεπιτροπές αποτελούνται από αντιπροσώπους αμφοτέρων των μερών. Η προεδρία ασκείται εκ περιτροπής από τα δύο μέρη, σύμφωνα με το άρθρο 1.Οι υποεπιτροπές λειτουργούν υπό την εποπτεία της προσωρινής επιτροπής, την οποία και ενημερώνουν μετά από κάθε συνεδρίασή τους. Οι υποεπιτροπές δεν λαμβάνουν αποφάσεις, αλλά μπορούν να διατυπώνουν συστάσεις στην προσωρινή επιτροπή.Η προσωρινή επιτροπή μπορεί να αποφασίσει να καταργήσει τις υφιστάμενες υποεπιτροπές, να τροποποιήσει τις αρμοδιότητές τους ή να δημιουργήσει νέες υποεπιτροπές που θα την επικουρούν στην εκτέλεση των καθηκόντων της.Βρυξέλλες,Για την προσωρινή επιτροπήΟ ΠρόεδροςΠΑΡΑΡΤΗΜΑΑρμοδιότητες και διάρθρωση των υποεπιτροπών ΕΚ- Βοσνίας-Ερζεγοβίνης1. Σύνθεση και προεδρίαΣύμφωνα με το άρθρο 11 παράγραφος 2 του εσωτερικού κανονισμού, οι υποεπιτροπές αποτελούνται από αντιπροσώπους της Ευρωπαϊκής Επιτροπής και της κυβέρνησης της Βοσνίας-Ερζεγοβίνης. Η προεδρία ασκείται εκ περιτροπής από τα δύο μέρη, σύμφωνα με το άρθρο 1 του εσωτερικού κανονισμού. Τα κράτη μέλη ενημερώνονται σχετικά με τις συνεδριάσεις των υποεπιτροπών.2. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Βοσνίας-Ερζεγοβίνης ασκούν από κοινού καθήκοντα γραμματέα των υποεπιτροπών.Όλες οι ανακοινώσεις που αφορούν τις υποεπιτροπές διαβιβάζονται στους γραμματείς των αρμόδιων υποεπιτροπών.3. ΣυνεδριάσειςΟι υποεπιτροπές συνεδριάζουν κατά τακτά διαστήματα, μία φορά ετησίως, και όταν το απαιτούν οι περιστάσεις, με τη συμφωνία αμφοτέρων των μερών. Οι συνεδριάσεις των υποεπιτροπών πραγματοποιούνται σε τόπο και χρόνο που συμφωνούν αμφότερα τα μέρη.Εφόσον συμφωνούν και τα δύο μέρη, οι υποεπιτροπές μπορούν να προσκαλούν εμπειρογνώμονες στις συνεδριάσεις τους για να τις ενημερώσουν για ένα συγκεκριμένο θέμα.4. ΑντικείμενοΟι υποεπιτροπές εξετάζουν θέματα της αρμοδιότητάς τους σύμφωνα με την πολυτομεακή διάρθρωση που αναφέρεται παρακάτω. Οι υποεπιτροπές αξιολογούν την εφαρμογή της ενδιάμεσης συμφωνίας και της ευρωπαϊκής εταιρικής σχέσης, την προετοιμασία για την εφαρμογή της Συμφωνίας Σταθεροποίησης και Σύνδεσης και την πρόοδο που έχει επιτευχθεί όσον αφορά την προσέγγιση, την εφαρμογή και την τήρηση της νομοθεσίας σε όλους τους σχετικούς τομείς. Οι υποεπιτροπές εξετάζουν τυχόν προβλήματα που ανακύπτουν στους τομείς αρμοδιότητάς τους και προτείνουν τα μέτρα που πρέπει ενδεχομένως να ληφθούν.Οι υποεπιτροπές χρησιμεύουν επίσης ως φόρουμ για την παροχή περαιτέρω διευκρινίσεων σχετικά με το κοινοτικό κεκτημένο και εξετάζουν την πρόοδο που έχει επιτύχει η Βοσνία-Ερζεγοβίνη σε ό,τι αφορά την εναρμόνιση με το κεκτημένο, σύμφωνα με τις δεσμεύσεις που έχουν αναληφθεί στο πλαίσιο της ενδιάμεσης συμφωνίας.5. ΠρακτικάΓια κάθε συνεδρίαση υποεπιτροπής συντάσσεται σχέδιο πρακτικών εντός των δύο μηνών που έπονται της συνεδρίασης. Μετά την έγκρισή τους, αντίγραφο των πρακτικών διαβιβάζεται από τους γραμματείς της υποεπιτροπής στους γραμματείς της προσωρινής επιτροπής.6. ΔημοσιότηταΠλην αντιθέτου αποφάσεως, οι συνεδριάσεις των υποεπιτροπών εργασίας δεν είναι δημόσιες.7. Διάρθρωση των υποεπιτροπών1) Υποεπιτροπή «Εμπόριο, βιομηχανία, τελωνεία, φορολογία και συνεργασία με άλλες υποψήφιες χώρες» (ΕΣ, άρθρα 3, 4 έως 8, 17 έως 31, 39, 52),2) Υποεπιτροπή «Γεωργία και αλιεία» (ΕΣ, άρθρα 9 έως 16, 18 έως 19 και 24),3) Υποεπιτροπή «Εσωτερική αγορά και ανταγωνισμός» (ΕΣ, άρθρα 34, 35, 36, 37, 38 και πρωτόκολλο 4),4) Υποεπιτροπή «Οικονομικά και δημοσιονομικά θέματα και στατιστικές» (ΕΣ, άρθρα 33, 36),5) Υποεπιτροπή «Μεταφορές» (ΕΣ, άρθρο 32, πρωτόκολλο 3 άρθρο 3 παράγραφοι α) και β), άρθρο 11 παράγραφοι 2, 3 και 5, άρθρο 19 παράγραφοι 1 και 2, άρθρο 21 παράγραφος 1 και παράγραφος 2 στοιχείο δ).[1] Η παρακολούθηση της διαδικασίας μεταρρύθμισης έχει διαδεχθεί την πρώην συμβουλευτική ειδική ομάδα ΕΕ/ΒΕ και αποτελεί σήμερα το κύριο μέσο πολιτικού και τεχνικού διαλόγου μεταξύ της Ευρωπαϊκής Ένωσης και της Βοσνίας-Ερζεγοβίνης. (Έκθεση προόδου 2006 για τη Βοσνία-Ερζεγοβίνη COM(2006)649 τελικό και ανακοίνωση της Επιτροπής προς το Συμβούλιο COM(2003)692 τελικό).